Els darrers anys s'han produït grans canvis en el nostre model de societat que han provocat la pèrdua del caràcter integrador de la prestació de la renda mínima, reduint la seva capacitat per inserir laboralment les seves persones beneficiàries.
Aquests canvis han estat estructurals, dràstics i afecten a l'ocupació, l'ensenyament, la formació, les pensions, l'habitatge i, la família, fins a posar en perill la cohesió social i l'estat del benestar.
Particular impacte ha tingut, pel que fa a la protecció social, la incidència de l'atur, producte del model econòmic existent, la baixa qualificació professional i la inestabilitat del mercat de treball.
Aquest fenomen ha provocat l'aparició de nous perfils en la població afectada per l'exclusió: se n'ha dit nova pobresa o persones treballadores pobres que no assoleixen amb els ingressos o prestacions d'atur, nivells necessaris per respondre adequadament a les necessitats materials de les seves famílies.
D'altra banda, moltes persones esgoten la seva prestació i/o subsidis o no disposen de cotitzacions per assolir prestacions d'atur i sovint no disposen de cap empara en relació amb la protecció social.
Per tot això, l'objectiu d'aquesta Ordre és oferir a aquestes persones, noves i distintes possibilitats per tal d'afavorir una inserció socio-laboral i evitar que aquestes situacions esdevinguin marginals i endèmiques, i intervenir per tal de millorar les seves condicions personals, socials, familiars i d'ocupabilitat.
Vista la Llei 10/1997, de 3 de juliol, de la renda mínima d'inserció, modificada per la Llei 7/2001, de 27 de juliol, de mesures fiscals i financeres i per la Llei 5/2012, del 2 de març, de mesures fiscals, financeres i administratives i de creació de l' impost sobre les estades en establiments turístics; així com el Decret 384/2011, de 30 d'agost, de desplegament de la Llei 10/1997, de 3 de juliol, esmentada.
Vista la Llei 17/2002, de 5 de juliol, d'ordenació del sistema d'ocupació i de creació del Servei d'Ocupació de Catalunya.
Vist el Decret 170/2012, de 27 de desembre, pel qual s'estableixen els criteris d'aplicació de la pròrroga dels pressupostos de la Generalitat de Catalunya per al 2012 mentre no entrin en vigor els del 2013, modificat pel Decret 164/2013, de 14 de maig; així com l'Acord GOV/119/2013, de 27 d'agost, pel qual es modifica el límit del crèdit prorrogat establert en el Decret 170/2012, de 27 de desembre, modificat pel Decret 164/2013, de 14 de maig;
Vist el Reglament (CE) núm. 1081/2006, del Parlament Europeu i del Consell de 5 de juliol de 2006 relatiu al Fons Social Europeu (DOUE L210, de 31/07/2006), parcialment modificat pel Reglament (CE) núm. 396/2009 del Parlament Europeu i del Consell de 6 de maig de 2009.
Vist el Reglament (CE) núm. 1083/2006, del Consell de l'11 de juliol de 2006, pel qual s'estableixen les disposicions generals relatives al FEDER, FSE i al Fons de Cohesió (DOUE L210 de 31/07/2006), modificat pels Reglament (UE) núm. 539/2010 del Parlament Europeu i del Consell, de 16 de juny, Reglament (UE) núm. 1310/2011 del Parlament Europeu i del Consell, de 13 de desembre, i el Reglament (UE) núm. 1311/2011 del Parlament Europeu i del Consell, de 13 de desembre;
Vist el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desenvolupament per al Reglament (CE) núm. 1083/2006 del Consell (DOUE L 371/1, de 27/12/2006);
Vist el Reglament (CE) núm. 846/2009 de la Comissió, d'1 de setembre de 2009, el Reglament (CE) núm. 832/2010, de 27 de setembre i el Reglament (CE) núm. 1236/2011, de 29 de novembre de 2011, que modifiquen el Reglament (CE) núm. 1828/2006 de la Comissió.
Vista l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de Programació de 2007-2013, modificada per l'Ordre TIN/788/2009, de 25 de març i l'Ordre ESS/1337/2013, de 3 de juliol;
A aquestes bases els són aplicables la Llei 38/2003, de 17 de novembre, general de subvencions, el Reglament que la desenvolupa, aprovat pel Reial decret 887/2006, de 21 de juliol, i el Decret legislatiu 3/2002, de 24 de desembre, que aprova el Text refós de la Llei de finances públiques de Catalunya.
Vistos els informes de l'Àrea Jurídica d'Ocupació i Relacions Laborals i de la Intervenció Delegada, havent informat prèviament el Consell de Direcció del Servei d'Ocupació de Catalunya, a proposta del director del Servei d'Ocupació de Catalunya i en ús de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
1.1 Aprovar les bases reguladores per a la concessió dels ajuts per a la realització d'accions ocupacionals que integren formació ocupacional transversal i la pràctica laboral mitjançant la contractació de persones en situació d'atur perceptores de la renda mínima d'inserció (RMI) amb l'objectiu d'afavorir-ne la inserció laboral, millorar l'ocupabilitat i prevenir les situacions d'exclusió social i laboral.
1.2 Obrir la convocatòria per a l'any 2013.
2.1 Aquest Programa de treball i formació per a perceptors de RMI serà finançat pel Fons Social Europeu dins de l'eix 2 i el tema prioritari 71 del Programa Operatiu 2007ES052PO007 de Competitivitat Regional i Ocupació per al període 2007-2013 amb un cofinançament del Fons Social Europeu del 50%.
2.2 L'import màxim destinat als ajuts a les entitats locals previstes a la base 2 d'aquesta Ordre és de 5.000.000,00 euros, els quals aniran a càrrec de les partides pressupostàries 6204 D/460.0015.02/331/0000, 6204 D/461.0001.08/331D/0000, 6204 D/469.0001.01/331D/0000 del pressupost del Servei d'Ocupació de Catalunya per a l'any 2013.
2.3 Aquesta dotació inicial es podrà ampliar en funció de les disponibilitats pressupostàries, mitjançant resolució del/de la director/a del Servei d'Ocupació de Catalunya.
3.1 El termini de presentació de les sol·licituds és de 10 dies hàbils a partir de l'endemà de la publicació d'aquesta Ordre al Diari Oficial de la Generalitat de Catalunya.
3.2 Les sol·licituds s'han de presentar als llocs i pels mitjans a què fa referència la base 9 d'aquesta Ordre.
L'òrgan competent per dictar la resolució, el termini per concloure el procediment, el mitjà de notificació i el règim de recursos es regulen a la base 11 d'aquesta Ordre.
L'objecte d'aquestes bases és regular la concessió dels ajuts per a la realització d'accions ocupacionals que integren formació ocupacional transversal i la pràctica laboral mitjançant la contractació de persones en situació d'atur perceptores de la renda mínima d'inserció (RMI), entre 25 i 60 anys i amb experiència laboral prèvia, amb l'objectiu d'afavorir-ne la inserció laboral i millorar l'ocupabilitat.
Poden ser beneficiàries dels ajuts previstos en aquesta Ordre les entitats locals següents:
a) Els ajuntaments de Catalunya o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, d'acord amb els municipis que consten a l'annex 6 d'aquesta Ordre.
b) Els consells comarcals de Catalunya, o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, d'acord amb les comarques que consten a l'annex 6 d'aquesta Ordre.
c) En cas d'ajuntaments o consells comarcals que hagin delegat la gestió de les polítiques actives d'ocupació o promoció econòmica del seu àmbit territorial en altres entitats de caràcter supralocal, podran ser aquestes últimes les que sol·licitin i gestionen els seus projectes.
En els supòsits b) i c) és necessari l'acord plenari o de l'òrgan de govern competent de l'entitat local municipal que aprovi la sol·licitud i l'execució del projecte per part del consell comarcal que li correspongui o de l'entitat de caràcter supralocal, indicant, al mateix, el nombre de contractes de treball que es sol·liciten.
Procediment de preassignació de contractes de treball
3.1 A l'efecte de determinar el nombre de contractes de treball que s'han preassignat a cada municipi s'ha tingut en compte, d'acord amb el col·lectiu prioritari d'aquesta Ordre, el nombre de perceptors de la renda mínima d'inserció del municipi respecte als perceptors totals i el percentatge de perceptors de la renda mínima d'inserció del municipi respecte al total de persones atures no perceptores de cada municipi, ajustant l'assignació per tal d'obtenir un adequat equilibri territorial que permeti assegurar una correcta oferta ocupacional a tota Catalunya.
3.2 El procediment ha estat el següent:
a) S'ha establert el total de perceptors de la renda mínima d'inserció de cada municipi, d'acord amb les dades corresponents al passat mes d'agost de 2013.
b) D'acord amb els criteris establerts a base 3.1 anterior s'estableix una ràtio d'assignació dels contractes en funció del percentatge de persones perceptores de la renda mínima d'inserció en relació amb la població de cada municipi o comarca.
c) Aquest número s'ha arrodonit fins al número sencer més proper, fins a obtenir el número de contractacions preassignades a cada municipi.
d) Les entitats locals dels municipis que consten a l'annex 6 d'aquesta Ordre poden presentar la sol·licitud per realitzar el projecte per si mateix.
e) Les contractacions corresponents als municipis que no consten a l'annex 6, s'han sumat i s'han incorporat a l'assignació corresponent al seu consell comarcal, que és qui pot presentar la sol·licitud.
f) A l'efecte de garantir un equilibri territorial i una oferta de polítiques actives en tot el territori, s'estableix un topall màxim de contractacions a sol·licitar de 80.
3.3 Als efectes d'aquestes bases i convocatòria, qualsevol referència a entitat local farà remissió a les entitats beneficiàries que preveu aquesta base.
Requisits per obtenir la condició d'entitat beneficiària.
4.1 Les entitats locals sol·licitants hauran de complir els requisits següents:
a) Donar ocupació, almenys, a un 2% de persones treballadores amb disminució sobre el nombre total de persones treballadores de l'entitat, o bé aplicar les mesures alternatives d'acord amb el que disposen l'article 38 de la Llei 13/1982, de 7 d'abril, d'integració dels disminuïts (BOE núm. 103 de 30/4/1982), el Reial decret 364/2005, de 8 d'abril (BOE núm. 94 de 20/4/2005) i el Decret 322/2011, de 19 d'abril, (DOGC núm. 5864, de 21/04/2011).
c) No trobar-se en cap de les circumstàncies que impedeixen adquirir la condició d'entitat beneficiària previstes a l'article 13 de la Llei 38/2003, general de subvencions (BOE núm. 276, de 18/11/2003).
Aquest requisit només és aplicable en cas d'empreses amb una plantilla igual o superior a vint-i-cinc persones.
(DOGC núm. 2553, de 07.01.1998).
f) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost.
g) Complir les obligacions i no incórrer en els supòsits de prohibició establerts als articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31/12/2002).
h) Disposar d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
En el cas de les empreses de més de 250 treballadors/ores, aquestes hauran d'elaborar i aplicar amb caràcter obligatori un Pla d'Igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones (BOE núm. 71, de 23/3/2007).
4.2 El compliment d'aquests requisits s'haurà d'acreditar per part de l'entitat local mitjançant la signatura de les declaracions responsables que inclou la sol·licitud de l'ajut.
Persones destinatàries del Programa
5.1 Són destinatàries d'aquest Programa de treball i formació, les persones perceptores de la renda mínima d'inserció amb experiència laboral anterior, que reuneixin els requisits següents:
- Tenir una edat compresa entre 25 i 60 anys.
Tindran caràcter preferent les persones perceptores de la renda mínima d'inserció que reuneixin alguna d'aquestes característiques:
- El menor temps que resti per a esgotar el període màxim de cobrament de la renda mínima d'inserció.
- Famílies amb 2 o més fills a càrrec.
5.2 Als efectes d'aquest Programa de treball i formació per a perceptors d'RMI, les persones destinatàries han d'estar inscrites en l'oficina de treball com a demandants d'ocupació no ocupades a la data anterior a la contractació laboral i han de complir tots els requisits legals per poder formalitzar un contracte de treball en el moment de la seva signatura.
5.3 Només es podrà formalitzar un contracte de treball per unitat familiar.
Accions subvencionables i àmbit territorial
El Programa de treball i formació per a perceptors de RMI estableix dos tipus d'accions:
6.1 Accions d'experiència laboral:
6.1.1 Aquestes accions s'adrecen a facilitar la pràctica laboral de les persones participants mitjançant el desenvolupament de treballs d'interès públic i caràcter social.
Les entitats locals municipals o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, poden sol·licitar, ja sigui directament o mitjançant els consells comarcals en el seu cas o mitjançant les entitats previstes a la base 2.1.c), un número indeterminat de contractacions en diferents projectes amb un màxim de 80, indicant la priorització dels projectes.
S'entén per projecte el conjunt de contractes de treball referits tots a un mateix sector i activitat econòmica i municipi.
6.1.2 Els projectes comporten la contractació laboral per part de l'entitat local sol·licitant de la persona participant per a desenvolupar els treballs d'interès públic i caràcter social que en són objecte.
Aquests treballs hauran de ser competència de l'entitat local sol·licitant.
L'execució d'aquests projectes no podrà ser objecte d'adjudicació o contractació administrativa.
En cas d'entitats o empreses públiques municipals que tinguin la competència en els treballs a desenvolupar sota la condició de mitjà propi i servei tècnic d'acord amb els seus estatuts, s'haurà de fer el corresponent encàrrec de gestió.
6.1.3 Durant el desenvolupament de la contractació laboral l'entitat local ha d'incorporar el personal tècnic i/o de suport propi necessari per tal d'assegurar el correcte desenvolupament dels treballs a desenvolupar i el compliment de la normativa de riscos laborals d'aplicació, d'acord amb la memòria del projecte que es presenti juntament amb la sol·licitud.
6.2.1 Aquests projectes van adreçats al desenvolupament d'una acció formativa ocupacional transversal per part dels participants als projectes d'experiència laboral.
6.2.2 Les accions formatives transversals es composen obligatòriament de dos dels mòduls que consten a l'annex 7 d'aquesta Ordre, amb el contingut i la durada que s'estableixen a l'annex esmentat.
6.2.3 Una vegada seleccionades les persones aturades que participaran al projecte, l'entitat local, d'acord amb llur perfil professional i/o el treball que desenvoluparan, determinarà l'acció formativa transversal professionalitzadora més adient per a les persones seleccionades.
6.2.4 L'entitat local, d'acord amb el perfil ocupacional de la persona participant haurà de triar per a la seva impartició dos mòduls de competències transversals de l'annex 7 d'aquesta Ordre.
6.2.5 S'estableix una durada mínima de 20 hores i màxima de 30 per al total de l'acció formativa.
6.2.6 Les persones participants del projecte estaran cobertes per una assegurança d'accidents i responsabilitat civil subscrita per l'entitat local beneficiària i abastarà tot el període d'execució de la formació, a més de les incidències in itinere.
En el supòsit de contractació i/o derivació de serveis formatius externs, caldrà fer extensiva l'assegurança d'accidents de les persones participants al lloc d'impartició de les accions formatives.
L'entitat subcontractada haurà de garantir i acreditar a l'entitat local que les instal·lacions reuneixen les condicions adequades de solidesa i seguretat.
6.2.7 La no realització de l'acció formativa per causa imputable a la persona treballadora implica un incompliment en les condicions del Programa de treball i formació per a perceptors de RMI i la seva baixa en aquest Programa.
6.3 L'àmbit territorial dels projectes és:
a) Per a les entitats municipals o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells que sol·liciten directament, el corresponent a l'entitat local beneficiària de la subvenció.
b) Per als consells comarcals, i les entitats previstes a l'apartat c) de la base 2, el corresponent a l'entitat local que li va sol·licitar l'execució del projecte.
Despeses subvencionables i imports màxims
Per desenvolupar les accions previstes a la base 6 d'aquesta Ordre es preveuen els ajuts següents:
a) Per a les accions d'experiència professional
El Servei d'Ocupació de Catalunya finançarà per al 100% de la jornada establerta a l'entitat local, un import màxim de 850,00 euros mensuals més l'import corresponent a les pagues extres durant sis mesos.
Aquest import que correspon al salari base i les pagues extraordinàries corresponents, s'incrementarà amb les despeses de cotització empresarial que correspongui.
Les despeses generades durant el període d'Incapacitat Temporal de la persona treballadora, tant si és per malaltia o accident comú com per malaltia o accident professional o per permís de maternitat o paternitat, seran subvencionables però no certificables a l' FSE.
Les substitucions per baixes voluntàries o per rescissió del contracte de la persona treballadora no suposa en cap cas un increment de la subvenció ni de la durada de la contractació subvencionada total de sis mesos.
b) Per a les accions formatives
El Servei d'Ocupació de Catalunya finançarà un import màxim de 3 euros/hora/ participant per les accions de formació ocupacional transversal, que s'imparteixin segons el contingut i les hores lectives que consten a l'annex 7 d'aquesta Ordre.
A efectes del càlcul de la subvenció màxima que es podrà admetre com a justificada, es consideraran també com a hores efectives les que corresponguin a les persones treballadores que abandonin el programa per causes no imputables a l'entitat local, i per al període de temps comprès entre la data de la baixa a l'acció formativa de la persona treballadora i el final d'aquesta; o bé les hores efectives de formació a la data d'alta d'una nova persona treballadora participant en el projecte d'ocupació en cas de substitució, i els corresponents als dies lectius no assistits.
La substitució de persones treballadores per baixes voluntàries o per rescissió del contracte no suposarà en cap cas un increment de la subvenció de les accions formatives.
Els contractes de treball corresponents a les accions d'experiència laboral s'hauran d'iniciar com a màxim abans del 31 de desembre de 2013 i hauran de finalitzar abans del 30 de juny de l'any 2014.
El Programa es considera iniciat amb la primera contractació de les accions d'experiència laboral.
9.1 Les sol·licituds s'han de presentar exclusivament mitjançant l'extranet de les administracions públiques catalanes, plataforma EACAT ( http://www.eacat.cat ).
9.2 El formulari de sol·licitud, així com el guió de la memòria i la informació per a trametre les sol·licituds està disponible a la pàgina web del Servei d'Ocupació de Catalunya, mitjançant l'aplicació Subvencions de projectes i accions per l'ocupació.
9.3 La sol·licitud inclou la declaració responsable relativa al compliment dels requisits següents:
a) Requisits als quals fa referència la base 4 d'aquesta Ordre.
b) Informar de l'existència o no d'altres subvencions o ajudes públiques i/o privades, nacionals o internacionals, per al mateix concepte.
En cas afirmatiu caldrà indicar, en el formulari de sol·licitud el Programa al qual s'acullen, de la quantia sol·licitada, el percentatge que suposen del cost total del projecte, de si es troben en fase de sol·licitud o concessió i amb càrrec a quina entitat pública o privada s'han sol·licitat.
En cas de no haver-ne sol·licitat d'altres, cal la informació en aquest sentit.
c) Compromís de l'entitat local a dur a terme una comptabilitat separada vinculada a l'activitat subvencionada.
d) Disposar de l'acord de l'òrgan de govern competent de l'entitat local pel qual s'aprova la presentació, en el marc del Programa de treball i formació per a perceptors de RMI, de la sol·licitud de subvenció i la realització de les accions incloses, de contractació i de formació de les persones aturades per part de l'entitat sol·licitant, amb indicació del conveni col·lectiu, o acord retributiu, si escau, a aplicar als contractes de treball.
e) Disposar del certificat del/de la secretari/ària i/o interventor/a de l'administració local on es faci constar la disposició pressupostària per al finançament de la part de l'acció finançada directament pel sol·licitant, amb indicació de les partides pressupostàries corresponents.
f) En cas d'entitats locals que participin al Programa de treball i formació per a perceptors de RMI mitjançant el seu consell comarcal o altra entitat supralocal, disposar l'acord de l'òrgan de govern competent de l'entitat local municipal pel qual s'aprova aquesta participació amb indicació de l'acció d'experiència laboral i el nombre de persones aturades a contractar.
9.4 La presentació de la declaració responsable faculta a l'Administració per verificar en qualsevol moment la veracitat de les dades declarades, tal i com es preveu a l'article 35 de la Llei 26/2010, de 3 d'agost, de règim jurídic i de procediment de les administracions públiques de Catalunya.
9.5 La signatura de la sol·licitud comporta l'autorització al Servei d'Ocupació de Catalunya per obtenir per mitjans electrònics les dades relatives a: el NIF de l'entitat local, el DNI de la persona que actua en nom i representació de la persona jurídica sol·licitant i les dades relatives a estar al corrent de les obligacions amb la Seguretat Social, de les obligacions tributàries de l'Estat i amb la Generalitat que formen part del Catàleg de Dades i Documents Electrònics, d'acord amb allò establert a l'article 18 del Decret 56/2009, de 7 d'abril, per a l' impuls i desenvolupament dels mitjans electrònics de l'Administració de la Generalitat.
Les entitats locals que tinguin concedida una pròrroga, ajornament, moratòria o qualsevol altra condició especial respecte les obligacions amb la Seguretat Social, de les obligacions tributàries de l'Estat i amb la Generalitat, han d'aportar la documentació acreditativa d'aquestes circumstàncies.
9.6 En cas que l'entitat local sol·licitant sigui un organisme autònom o altres entitats jurídiques de creació voluntària, dependents o vinculades a una administració local, caldrà aportar l'acord o acords pels quals es decideix la seva creació i els estatuts i/o altres documents fundacionals, i les seves modificacions.
9.7 En cas que no s'hagi presentat mai el full de domiciliació bancària degudament emplenat d'acord amb el model del Departament d'Economia i Coneixement, apartat de serveis i tràmits, disponible a l'adreça http://www.gencat.cat/economia, o se'n volen modificar les dades consignades, s'ha d'aportar-ne un de nou.
En el cas que ja s'hagi presentat aquest full el Servei d'Ocupació de Catalunya, només serà necessari informar-ne les dades a la sol·licitud.
9.8 Si la sol·licitud no compleix els requisits que estableix aquesta Ordre es requerirà a l'entitat local per tal que en un termini de deu dies hàbils esmeni el defecte o adjunti els documents preceptius.
Si no ho fa així, s'entendrà que desisteix d'acord amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, i es dictarà la resolució corresponent.
Aquests requeriments i la tramesa dels mateixos per part de l'entitat local es realitzarà mitjançant la plataforma EACAT.
10.1 El procediment de concessió d'ajuts adreçats a les entitats locals és el de procediment reglat.
10.2 L'òrgan competent per a la instrucció del procediment és la Subdirecció General de Polítiques Actives d'Ocupació, mitjançant el Servei de Promoció de l'Ocupació.
10.3 Una vegada registrada la sol·licitud, es revisarà la documentació presentada i es verificarà el compliment de l'entitat local i les accions sol·licitades dels requisits establerts a les bases 2, 4 i 9 d'aquesta Ordre, amb les limitacions de la base 7 i l'annex 6 d'aquesta Ordre.
10.4 En cas que restessin contractes de treball per assignar segons l'annex 6, es procedirà a incrementar l'import, corresponent a un contracte de treball més, seguint l'ordre decreixent d'acord amb el percentatge de perceptors de la renda mínima d'inserció respecte a l'atur total de cada municipi, i així successivament fins a esgotar el nombre de contractacions preassignades a la comarca d'acord amb l'annex 6 d'aquesta Ordre.
Si restessin contractes de treball per assignar, s'assignaran a aquelles comarques de la mateixa demarcació territorial, d'acord amb els criteris anteriors.
En cas de no esgotar el nombre de contractacions previstes a la demarcació territorial, es repartirà a les altres demarcacions, comarques i municipis d'acord amb l'establert amb anterioritat fins a esgotar el pressupost de la convocatòria.
10.5 A la vista dels expedients, l'òrgan instructor elevarà la proposta d'atorgament a l'òrgan competent, degudament motivada, amb el tràmit d'audiència previ.
10.6 La concessió d'aquestes subvencions està condicionada a l'existència de disponibilitat pressupostaria en el moment de la resolució.
11.1 L'òrgan competent per dictar la resolució és el/la director/a del Servei d'Ocupació de Catalunya.
11.2 El termini màxim per resoldre i notificar la resolució que es dicti és abans del proper 20 de desembre.
Transcorregut aquest termini, si no s'ha dictat i notificat resolució expressa, la sol·licitud s'entendrà desestimada, d'acord amb el que estableix l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
11.3 La resolució, degudament motivada, es notificarà a l'entitat local mitjançant la plataforma EACAT, d'acord amb el que disposen els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, i l'article 56 de la Llei 26/2010, del 3 d'agost, de règim jurídic i de procediment de les administracions públiques de Catalunya.
11.4 Contra la resolució que dicti el/la director/a del Servei d'Ocupació de Catalunya, que no posa fi a la via administrativa, es podrà interposar recurs d'alçada davant el/la secretari/ària d'Ocupació i Relacions Laborals en el termini d'un mes a comptar de l'endemà de la seva notificació, d'acord amb el que preveu l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Selecció de les persones participants
12.1 Les oficines de treball realitzaran una entrevista per determinar un primer diagnòstic ocupacional a les persones perceptores de RMI que compleixin els requisits i aplicant els criteris de preferència establerts a la base 5 d'aquesta Ordre, amb l'objectiu de preseleccionar aquells/es participants amb el perfil més ocupable.
12.2 Les oficines de treball del Servei d'Ocupació de Catalunya derivaran a les entitats locals les persones candidates amb un perfil ocupacional adequat per desenvolupar les tasques encomanades dins de les ofertes laborals presentades per les entitats.
12.3 De les persones candidates que reuneixin els requisits i els perfils adequats, les entitats en faran la selecció definitiva, tenint en compte els perfils laborals de les places ofertades.
12.4 L'entitat local comunicarà a l'oficina de Treball corresponent el resultat de la selecció i incorporarà les persones seleccionades a l'acció ocupacional.
12.5 Qualsevol baixa i/o substitució que es doni en el Programa, l'entitat local l'haurà de comunicar-les a l'oficina de Treball corresponent, i hauran de ser cobertes per persones de la llista de suplents a l'oferta de treball que es va gestionar en el seu moment, o en el seu defecte per persones candidates que es derivin d'una nova oferta genèrica d'ocupació, durant el temps restant del contracte.
12.6 Les oficines de treball comunicaran a l'òrgan tècnic de la renda mínima d'inserció els resultats de la selecció i les altes i baixes al Programa.
12.7 La participació en aquest Programa de treball i formació per a perceptors de RMI implica la incompatibilitat de les persones participants de participar en qualsevol altra política activa d'ocupació subvencionada pel Servei d'Ocupació de Catalunya durant la seva permanència.
Tres absències injustificades d'un/a participant, en el període d'un mes, o la falta total d'aprofitament és motiu d'exclusió del Programa de treball i formació per a perceptors de RMI.
13.1 L'experiència laboral es realitzarà mitjançant la formalització d'un contracte de treball d'acord amb la normativa vigent en el seu moment.
13.2 Previ a la formalització del contracte de treball, l'entitat local haurà de comprovar que la persona a contractar estigui inscrita en l'oficina de treball com a demandant d'ocupació no ocupat/ada.
13.3 Els contractes de treball hauran de tenir una durada obligatòria de sis mesos.
La jornada laboral haurà de ser del 100% de la jornada laboral d'aplicació, d'acord amb el conveni de l'entitat o, en el seu defecte, del sector.
En el contracte de treball s'haurà de fer constar obligatòriament a l'apartat d'observacions el text següent: "Contracte de treball efectuat d'acord amb les condicions establertes al Programa de treball i formació per a perceptors de RMI regulat per l'Ordre EMO/281/2013, d'11 de novembre, per la qual s'aproven les bases reguladores per a la concessió de subvencions per a la realització del Programa de Treball i Formació adreçat a persones aturades perceptores de la renda mínima d'inserció, i s'obre la convocatòria per a l'any 2013, cofinançat en un 50% pel Fons Social Europeu".
Igualment al contracte de treball s'haurà de fer constar el compromís per part de la persona treballadora de realitzar les accions formatives corresponents a aquest Programa.
13.4 Els ajuts públics per a la contractació laboral de les persones aturades regulats en aquesta Ordre seran compatibles amb els incentius fiscals i les bonificacions en les quotes de la Seguretat Social previstos per a cadascuna de les modalitats contractuals, amb les limitacions que estableixi la seva normativa reguladora.
13.5 Les entitats locals hauran de comunicar al Servei d'Ocupació de Catalunya, en un termini de deu dies hàbils des de la incorporació efectiva de cada persona treballadora, les seves dades d'identificació, nom cognoms i NIF o NIE, mitjançant la seva mecanització a l'aplicació informàtica que s'habiliti a aquest efecte.
14.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000 euros, es donarà publicitat a través de la publicació al Diari Oficial de la Generalitat de Catalunya, en el tauler d'anuncis del Servei d'Ocupació de Catalunya (Llull, 297-307, Barcelona) i en el tauler electrònic [URL], indicant-hi la convocatòria, el Programa i el crèdit pressupostari al qual s'ha imputat, les entitats beneficiàries, la quantitat concedida i la/les finalitat/s de la subvenció.
En el supòsit d'actuacions cofinançades per l' FSE, i d'acord amb l'article 7 apartat 2, lletra d) del Reglament (CE) núm.1828/2006 de la Comissió, es realitzarà la publicació, electrònica o per altres mitjans, de la llista de entitats beneficiàries, els noms de les operacions i les quantitats dels fons públics assignades.
14.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant la pàgina web del Departament d'Empresa i Ocupació ( http://www.gencat.cat/empresaiocupacio ) i del Servei d'Ocupació de Catalunya ( http://www.oficinadetreball.cat ).
15.1 L'entitat local pot subcontractar entitats públiques o privades per executar les accions formatives previstes en la base 6.2 d'aquesta Ordre.
L'import d'aquesta subcontractació pot arribar al 100% de la quantia de la subvenció atorgada a l'entitat local per a aquestes actuacions, en les condicions que consten en l'annex 2 d'aquesta Ordre.
La prestació de serveis formatius i el seu cost s'hauran de regular per allò que disposi la normativa vigent sobre contractació en el sector públic i la normativa reguladora de subvencions.
L'entitat local és responsable davant del Servei d'Ocupació de Catalunya que l'actuació formativa s'executi correctament.
15.2 Les accions d'experiència laboral previstes a la base 6.1 d'aquesta Ordre no poden ser objecte de subcontractació.
16.1 El/la subdirector/a de Polítiques Actives d'Ocupació proposarà el pagament d'una bestreta de fins el 80 % de l'import total de la subvenció atorgada quan les entitats locals hagin comunicat l'inici del Programa.
16.2 El/la subdirector/a de Polítiques Actives d'Ocupació proposarà el pagament de l'import restant en un pagament únic en el moment en què les entitats locals hagin executat correctament les accions i justificat la totalitat de les despeses subvencionades d'acord amb la documentació establerta a l'annex 3 d'aquesta Ordre.
17.1 Hi ha la possibilitat de revisar les subvencions ja concedides i modificar-ne la resolució de d'atorgament en el cas d'alteració de les condicions o de l'obtenció concurrent d'altres ajuts.
17.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos en les normes reguladores, podrà donar lloc a la modificació de la resolució de concessió, en els termes establerts en la normativa reguladora de la subvenció.
17.3 L'entitat local té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha d'ésser expressament autoritzat per l'òrgan concedent, en els termes de l'article 95.e) del Decret legislatiu 3/2002 de 24 de desembre, pel qual s'aprova el Text refós de la Llei de finances públiques de Catalunya.
18.1 El Servei d'Ocupació de Catalunya establirà els mitjans de recollida d'informació de les dades de manera estandarditzada i sistematitzada.
Si escau, de manera complementària, les entitats locals hauran d'informar dels indicadors de realització i de resultats corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu–Programa Operatiu Regional de Catalunya núm. CCI2007ES052PO007 període 2007-2013, la Conferència sectorial d'Ocupació i Afers Laborals – Plan Anual de Políticas de Empleo, (PAPE)- i al mateix Servei d'Ocupació de Catalunya, Pla de desenvolupament de polítiques actives d'ocupació (PDPA), i els pressupostos de la Generalitat de Catalunya.
a) Els indicadors de realització que s'hauran de reportar són:
Nivell d'estudis (homes, dones, total):
3.a) 1 Ocupades per compte propi.
3.a) 2 Ocupades amb contracte fix.
3.a) 3 Ocupades amb contracte temporal.
3.a) 4 Amb règim de funcionariat.
Nombre de persones participants incloses dins d'alguns d'aquests grups vulnerables, d'acord amb la classificació de la Unitat de Renda Mínima d'Inserció.
Amb persones en situació de dependència.
B) Nombre total de persones que segueixen un mòdul mediambiental.
Aquest indicadors s'hauran de reportar amb caràcter trimestral.
La darrera tramesa de dades haurà de ser anterior a l'1 de març de 2015.
b) Els indicadors de resultat corresponents a l'actuació són el nombre de persones en situació d'atur, que han estat beneficiàries de mesures actives d'inserció laboral i que van accedir a un contracte de treball (Homes, Dones, Total).
Aquest indicador s'obtindrà als 6 mesos de finalitzada l'execució.
18.2 Les entitats locals han de recaptar aquests indicadors, a fi de lliurar-los a l'òrgan competent en els terminis que s'estableixen a continuació:
Els indicadors de seguiment: s'hauran de proporcionar amb caràcter mensual (obligatòriament caldrà indicar la data de naixement de les persones participants).
Els indicadors de resultat: resultats d'inserció als següents 6 mesos (si fa referència a persones físiques) i 12 mesos (si es fa referència a persones jurídiques) a partir de la finalització de l'actuació.
Les entitats locals beneficiàries dels ajuts per a la realització de les actuacions previstes en aquesta Ordre estan obligades a justificar la realització de les accions i la correcta aplicació dels fons públics rebuts d'acord amb els articles 30 i 31 de la Llei 38/2003, de 17 de novembre, general de subvencions, l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya i l'Ordre d'1 d'octubre de 1997, sobre tramitació, justificació i control d'ajuts i subvencions.
19.2 La documentació justificativa haurà de complir els requisits establerts a l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de Programació de 2007-2013 (BOE núm. 252, de 18.10.2008); l'Ordre TIN/788/2009, de 25 de març, que modifica l'anterior (BOE núm. 79, de 1.4.2009); i l'Ordre ESS/1337/2013, de 3 de juliol, (BOE núm. 167, de 13/07/2013).
19.3 La modalitat de justificació econòmica és el compte justificatiu amb aportació de justificants de despeses.
La documentació que ha de contenir la justificació econòmica, les despeses subvencionables i els criteris d'imputació de les despeses són els que consten en el annexos 3, 4 i 5 respectivament d'aquesta Ordre.
19.4 Totes i cadascuna de les despeses imputades han d'estar suportades mitjançant nòmines, factures o documents comptables de valor probatori equivalent, amb validesa jurídica al tràfic mercantil o amb eficàcia administrativa, i han d'estar pagades abans de la finalització del termini establert per a la justificació.
Els justificants originals es marcaran amb un segell, indicant-hi la subvenció que es justifica, el cofinançament de l'FSE i l'import que s'imputa.
19.5 El termini per presentar la justificació econòmica és, com a màxim, dos mesos a partir de la data de la finalització del termini d'execució de les accions i s'ha de presentar pels mitjans que els Servei d'Ocupació de Catalunya posi a disposició de les entitats per aquesta finalitat.
19.6 L'òrgan concedent de la subvenció podrà atorgar una ampliació del termini establert per presentar la justificació, que no excedeixi de la meitat del termini prèviament atorgat i sempre que no es perjudiquin els drets de tercers, d'acord amb el que preveu l'article 49 de la Llei 30/1992, de 26 de novembre, de règim jurídic de les administracions públiques i del procediment administratiu comú.
19.7 La manca de presentació de la justificació en el termini establert, i d'acord amb el que estableix el procediment administratiu, comportarà la revocació de la subvenció i l'obligació de reintegrament de les quantitats indegudament percebudes, i altres responsabilitats que estableixen el Decret legislatiu 3/2002, de 24 de desembre, pel qual s'aprova el Text refós de la Llei de finances públiques, i la Llei 38/2003, de 24 de desembre, general de subvencions.
Verificació i control de les accions subvencionades
20.1 Les actuacions de verificació per part del Servei d'Ocupació de Catalunya de les actuacions subvencionades seran de dos tipus:
a) Verificacions administratives, que tenen per objecte garantir que les declaracions justificatives de despeses presentades per les entitats locals estiguin suportades per nòmines, factures o documents comptables de valor probatori equivalent, amb validesa jurídica al tràfic mercantil o amb eficàcia administrativa.
b) Verificacions in situ o sobre el terreny, que tenen per objecte comprovar l'efectiva realització de l'acció subvencionada i/o el compliment de les obligacions de les entitats beneficiàries.
20.2 El Servei d'Ocupació de Catalunya realitzarà les actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
Les entitats locals beneficiàries de les subvencions s'han de sotmetre a les actuacions de control que el Servei d'Ocupació de Catalunya consideri necessàries i a les de control efectuades pels organismes competents de l'administració autonòmica, estatal i comunitària.
Obligacions de les entitats locals
Les entitats locals, hauran de complir les obligacions següents:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Servei d'Ocupació de Catalunya en la forma i termini que s'estableix en aquesta Ordre i en la guia de prescripcions tècniques del Programa.
b) Justificar davant l'òrgan concedent del Servei d'Ocupació de Catalunya el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat o subvenció, o bé si la subvenció consisteix en un percentatge del cost de l'activitat o la inversió, el cost total corresponent, sense perjudici d'altres mitjans de comprovació que s'hagin establert en les bases reguladores.
Aquesta justificació s'haurà de presentar mitjançant l'aplicació que el Servei d'Ocupació de Catalunya posi a disposició de les entitat beneficiàries per a aquest fi.
c) Conservar els justificants originals i electrònics i altra documentació relacionada amb la subvenció atorgada, durant un període mínim de cinc anys i, en cas de cofinançament per part del Fons Social Europeu, haurà de conservar els documents justificatius relacionats amb les despeses i amb les auditories corresponents a l'actuació cofinançada, mentre puguin ser objecte de les actuacions de comprovació i de control per la Comissió Europea i el Tribunal de Comptes i durant un període de tres anys a partir del tancament del Programa operatiu en què està cofinançat, i que es preveu que no es produirà abans de l'any 2021.
e) Informar de totes les incidències relatives a les actuacions subvencionades.
f) Sotmetre's a les actuacions de comprovació que corresponguin al Servei d'Ocupació de Catalunya, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
h) Procedir al reintegrament dels fons percebuts en el cas de revocació de la subvenció en els termes que s'indiquen a la base 22 de la present Ordre.
i) Mantenir la traçabilitat de tota la documentació tècnica i econòmica que permeti verificar, d'una banda, la correcta realització de les activitats objecte d'aquesta subvenció, i d'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
j) Identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà que permeti verificar el cofinançament de la despesa pel Fons Social Europeu.
k) Informar a les persones destinatàries de l'actuació que aquesta ha estat cofinançada en un 50 per cent pel Fons Social Europeu en el marc del Programa Operatiu de Competitivitat Regional i Ocupació de Catalunya, per al període 2007-2013, número 2007ES052PO007, d'acord amb els articles 8 i 9 del Reglament (CE) núm.1828/2006 de la Comissió Europea.
Així mateix també farà constar el logotip del Servicio Público de Empleo Estatal d'acord amb la normativa estatal de referència.
l) Acceptar la seva inclusió en la llista de beneficiaris/àries publicada de conformitat amb l'article 7 apartat 2, lletra d), del Reglament (CE) núm. 1828/2006 de la Comissió.
La publicació podrà ser electrònica o per altres mitjans, i inclourà les operacions i les quantitats del fons públic assignades.
m) Prestar col·laboració i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i de Certificació –la Unitat Administradora del Fons Social Europeu– de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financer dels ajuts finançats pel Fons Social Europeu.
n) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al/ a la beneficiari/ària en cada cas, així com aquells estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
o) Informar el Servei d'Ocupació de Catalunya dels indicadors de realització i de resultats corresponents a l'actuació cofinançada pel Fons Social Europeu en la forma que estableixi l'òrgan competent.
p) Facilitar a l'òrgan gestor competent la informació i les dades que aquest requereixi a efectes de l'avaluació d'implementació, impacte i econòmica de les actuacions dutes a terme mitjançant la subvenció.
q) Complir qualsevol altra obligació legal o reglamentària que pugui afectar-los.
22.1 Són causes de revocació i es procedirà a la revocació corresponent de la subvenció i, si escau, al reintegrament de les quantitats percebudes indegudament amb l'interès de demora que correspongui, des del moment de pagament de la subvenció fins a la data en què s'acordi el procediment de reintegrament, d'acord amb els articles 92 bis, 99 i 100 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions:
a) L'obtenció de la subvenció sense reunir les condicions requerides.
b) L' incompliment total o parcial de l'objectiu, de l'activitat, del projecte o la no adopció del comportament que fonamenta la concessió de la subvenció.
c) L' incompliment de l'obligació de justificació o la justificació insuficient, en els termes que estableix l'article 30 de la Llei 38/2003, de 17 de novembre, general de subvencions.
d) L' incompliment de l'obligació d'adoptar les mesures de difusió contingudes a l'apartat 4 de l'article 18 de la Llei 38/2003, de 17 de novembre, general de subvencions, i els articles 8 i 9 del Reglament (CE) núm. 1828/2006, de la Comissió de 8 de desembre de 2006 i les previstes a l'article 24 d'aquesta Ordre.
e) L' incompliment de les obligacions que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
f) La resistència, excusa, obstrucció o negativa a les actuacions de comprovació i control financer que preveuen els articles 14 i 15 de la Llei 38/2003, de 17 de novembre, general de subvencions, així com l' incompliment de les obligacions comptables, registrals o de conservació de documents quan en derivi la impossibilitat de verificar la destinació donada als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
g) L' incompliment de les obligacions imposades per l'Administració a les entitats locals, així com dels compromisos assumits per aquestes amb motiu de la concessió de la subvenció, sempre que afectin la manera com s'han d'aconseguir els objectius, fer l'activitat, executar el projecte o adoptar el comportament que fonamenta la concessió de la subvenció o s'hi refereixin.
i) L'obtenció d'import en excés sobre el cost de l'activitat desenvolupada quan l'import de les subvencions sigui d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat que ha de dur a terme l'entitat local.
j) L'obtenció de la subvenció falsejant les condicions requerides o ocultant les que l'haurien impedit.
k) L' incompliment de les obligacions imposades per l'Administració a l'entitat local, així com dels compromisos assumits per aquesta amb motiu de la concessió de la subvenció, diferents dels anteriors, quan d'això se'n derivi la impossibilitat de verificar la destinació donada als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
l) L' incompliment de les obligacions o incórrer en els supòsits de prohibició establerts als articles 90 bis i 92 bis del Text refós de la Llei de finances públiques de Catalunya.
m) La no inclusió o la utilització indeguda dels mitjans a prevenir i detectar casos d'assetjament sexual i d'assetjament per raó de sexe, i/o dels utilitzats per intervenir-hi.
n) L' incompliment de l'obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
I serà causa de revocació l' incompliment de l'obligatorietat de les entitats de més de 250 treballadors/ores d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones.
o) L' incompliment de qualsevol altra obligació establerta en la normativa aplicable o en aquesta Ordre.
22.2 Si l'òrgan concedent, com a conseqüència de la seva actuació de comprovació tant del Servei d'Ocupació de Catalunya com de la Intervenció General, en el marc del procediment de control, aprecien la concurrència d'alguna causa de revocació de la subvenció concedida esmentades anteriorment, hauran d'instar l'inici del corresponent procediment de revocació, d'acord amb el que preveu la secció quarta del Capítol IX de la Llei de finances públiques de Catalunya, o si aprecien algun motiu d'infracció hauran d'instar l'inici del procediment sancionador, d'acord amb el que preveu la secció cinquena del Capítol IX de la Llei de finances públiques de Catalunya i el que preveu la Llei 38/2003, de 17 de novembre, general de subvencions.
Així mateix, si la Intervenció General durant els controls que dugui a terme es troba amb una conducta per part del subjecte controlat tendent a entorpir, dilatar o impedir la seva actuació, proposarà a l'òrgan competent l'inici del procediment de revocació.
23.1 Les entitats locals beneficiàries poden renunciar només per causes justificades i de forma expressa, totalment o parcialment, a les subvencions atorgades mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent, i hauran de reingressar la quantitat indegudament percebuda més els interessos de demora corresponents
23.2 En cas que la quantitat corresponent al total de despeses justificades sigui inferior a la quantitat atorgada, l'entitat local beneficiària podrà renunciar de forma expressa al seu dret de percebre la part de la subvenció corresponent a la diferència, sempre que s'hagi complert l'objectiu pel qual es va atorgar l'ajut i haurà de reintegrar, si escau, la part de la subvenció percebuda indegudament.
Els ajuts regulats en aquestes bases són incompatibles amb qualsevol altre ajut concedit amb la mateixa finalitat que estigui finançat per altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals.
A aquestes subvencions els serà aplicable el règim d'infraccions i sancions que estableixen els capítols I i II del Títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi.
Publicitat de les subvencions per part de l'entitat local
26.1 L'entitat local ha de donar l'adequada publicitat al caràcter públic del finançament del Programa, activitat, inversió o actuació objecte de subvenció segons el que s'estableix a la base 20 d'aquesta Ordre, sobre les obligacions de les persones i entitats locals i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
26.2 Les mesures de publicitat que han d'adoptar les entitats locals de les subvencions són les següents:
Així mateix, d'acord amb els articles 8 i 9 del Reglament (CE) núm. 1828/2006 de la Comissió Europea, l'entitat local s'assegurarà que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament de l' FSE en qualsevol document que formi part de l'expedient de l'actuació cofinançada; i d'altra banda, farà constar l'emblema de la Unió Europea, el lema del Fons Social Europeu i la declaració "L' FSE inverteix en el teu futur" en totes les mesures d'informació i publicitat adreçades a les persones destinatàries, a les destinataràries potencials i al públic en general.
En el supòsit que en l'actuació cofinançada, la contribució pública superi els 500.000 euros, l'entitat local haurà de col·locar un cartell durant l'execució de l'activitat, informant al públic de l'ajut obtingut pel Fons Social Europeu; i en funció del tipus d'actuació subvencionada, s'haurà de col·locar una placa explicativa permanent en el termini de 6 mesos un cop finalitzada l'actuació.
En tot el que no preveuen expressament aquestes bases, són d'aplicació els preceptes continguts al Capítol IX de la Llei de finances públiques de Catalunya en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat pel Reial decret 887/2006, de 21 de juliol, en els seus preceptes bàsics; la Llei 26/2010, del 3 d'agost, de règim jurídic i de procediment de les administracions públiques de Catalunya; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposa la Llei de pressupostos de la Generalitat de Catalunya del present exercici i la resta de la normativa aplicable.
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts", regulat a l'Ordre TRE/199/2010, de 12 de març, de creació i supressió de fitxers que contenen dades de caràcter personal en l'àmbit del Servei d'Ocupació de Catalunya.
La seva finalitat és la de gestionar els expedients de subvencions i ajuts del Servei d'Ocupació de Catalunya i el seu responsable és la Subdirecció general de Polítiques Actives d'Ocupació del Servei d'Ocupació de Catalunya.
Les persones interessades poden exercir els drets de l'afectat mitjançant escrit dirigit a Subdirecció General de Polítiques Actives d'Ocupació del Servei d'Ocupació de Catalunya, carrer Llull, 297-307, 08019-Barcelona, adreça electrònica: [EMAIL]
Les entitats locals han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
Les entitats locals establiran les mesures organitzatives i tècniques necessàries per garantir la seguretat de les dades a les quals accedeixi com a conseqüència de les actuacions que són objecte d'aquesta Ordre.
Per a la subcontractació prevista a la base 15 d'aquesta Ordre s'haurà de tenir en compte el que disposa l'article 29 i l'article 46 de la Llei 38/2003, de 17 de novembre, general de subvencions, l'article 68 del Reial decret 887/2006, de 21 de juliol, que en desenvolupa el reglament i els criteris següents:
- L'entitat beneficiària assumirà la total responsabilitat de l'execució de l'activitat subvencionada davant l'Administració, i serà responsable de què en aquesta activitat es respectin els límits que s'estableixin a la normativa reguladora de la subvenció.
A aquests efectes, el contracte o el conveni haurà de recollir l'obligació per part del centre o entitat subcontractada de facilitar a l'entitat beneficiària la informació requerida pel Servei d'Ocupació de Catalunya sobre alumnes, docents, accions formatives, indicadors per al FSE i justificació econòmica de l'acció formativa.
La negativa al compliment d'aquesta obligació donarà lloc als efectes previstos a l'article 37 de la Llei de general de subvencions, és a dir, pot constituir causa de reintegrament de la subvenció, sense perjudici de les sancions que en el seu cas poguessin correspondre.
-Persones o entitats incurses en algunes de les prohibicions per obtenir subvencions detallades a l'article 13 de la Llei general de subvencions esmentada.
-Intermediaris o assessors en els quals els pagaments es defineixin com un percentatge de cost total de l'operació, llevat que aquest pagament estigui justificat amb referència al valor de mercat del treball realitzat o els serveis prestats.
-Persones o entitats sol·licitants d'ajut o subvenció a la mateixa convocatòria i Programa que no hagin obtingut subvenció per no reunir els requisits.
-Persones o entitats vinculades amb el beneficiari, excepte que es presentin les circumstàncies següents:
a) Que les condicions es realitzen d'acord amb les condicions normals de mercat.
b) Que s'obtingui la prèvia autorització de l'òrgan concedent en els termes que es fitxen en aquestes bases reguladores.
En referència a aquest apartat es consideren persones o entitats vinculades al beneficiaris, d'acord amb l'article 68 del Reial decret 887/2006, de 21 de juliol, les següents:
Ser membres associats de la persona beneficiaria, i ser membres o partícips de les entitats sense personalitat jurídica.
Una societat i els seus socis/sòcies majoritaris/àries o els seus/seves consellers/eres o administradors/ores així com els/les cònjuges o persones lligades amb relació anàloga d'afectivitat i familiars fins al quart grau de consanguinitat, o d'afinitat fins al segon grau.
Les persones jurídiques, agrupacions sense personalitat i seus representants legals, patrons o els/les que exerceixin la seva administració, així com els cònjuges o persones lligades amb anàloga relació d'afectivitat i familiars fins el quart grau de consanguinitat, o d'afinitat fins al segon grau.
Les persones jurídiques o agrupacions sense personalitat i les persones físiques, jurídiques o agrupacions sense personalitat que d'acord amb les normes legals, estatutàries o acords contractuals tinguin dret a participar en més d'un 50 % en el benefici de les primeres.
Identificació de les parts (càrrec, nom, NIF, domicili social, tipus de empresa).
Contraprestació (quantia, forma de realitzar el pagament i justificació del servei prestat)
-Declaracions i compromisos: L'entitat o centre subcontractat es compromet a facilitar a la beneficiària les dades (indicadors) a efectes de la justificació que s'indiquen.
-L'entitat beneficiària declara si té o no té parentiu per vincle de matrimoni o una altra relació estable anàloga, per consanguinitat, adopció o afinitat fins al segon grau, amb el contractista o amb qualsevol altre membre dels seus/ seves socis/sòcies o partícips.
-L'entitat beneficiària declara que no concerta l'execució total o parcial de les activitats subvencionades amb cap dels supòsits establerts a l'article 29.7 de la Llei 38/2003, de 17 de novembre, general de subvencions.
Condicionament de l'efectivitat del contracte a l'atorgament de la subvenció
Òrgans i procediments a què es sotmetran les qüestions litigioses que es puguin derivar del conveni.
Documentació que ha de contenir la justificació econòmica.
El compte justificatiu ha d'incloure una memòria tècnica de l'actuació, així com una memòria econòmica que ha d'incloure la documentació següent:
1) Una relació classificada de totes les despeses imputades a la subvenció, d'acord amb la estructura de costos subvencionables, en què s'identifiqui el/la creditor/a i el document, l'import, la data d'emissió i la data de pagament.
En cas que la subvenció s'atorgui en base a un pressupost, s'indicaran les desviacions produïdes.
En cas de nòmines de personal propi de l'entitat local imputat a càrrec de la subvenció, document de designació formal del personal al projecte i indicació del preu o cost/hora.
S'adjuntarà una temporalització mensual de les hores invertides en cada tasca del personal propi, segons model normalitzat.
2) Indicació dels criteris de repartiment de les despeses generals i/o indirectes incorporades a la relació de despeses.
3) Una declaració emesa pel/per la representant legal de l'entitat conforme les despeses corresponen a accions correctament realitzades, estan justificades mitjançant factures o altres documents comptables de valor probatori equivalent i han estat efectivament pagades abans de la finalització del període de presentació de la justificació econòmica.
4) Una relació detallada d'altres ingressos o subvencions que hagin finançat l'activitat subvencionada amb indicació de l'import i la procedència.
5) En cas de subcontractació de l'acció formativa, una declaració de la persona beneficiària conforme no tenen cap vinculació amb aquelles empreses que han subcontractat, entenent vinculació en els termes establerts al Reglament de la Llei 38/2003, de 17 de novembre, general de subvencions, segons model normalitzat, llevat de disposar d'autorització expressa del Servei d'Ocupació de Catalunya.
6) Una declaració responsable dels imports liquidats amb Hisenda pel que fa a la retenció de l'IRPF de les persones treballadores pròpies imputats com a despesa, amb indicació del preceptor, els imports liquidats, les dates i la forma de pagament, amb l'objectiu de facilitar el seguiment de la pista d'auditoria.
7) En el supòsit que sigui d'aplicació allò establert a la base 14 d'aquesta Ordre, declaració relativa a l'elecció entre les ofertes presentades.
8) Els originals estampillats i una còpia de tots els justificants de despesa així com dels comprovants de pagament.
Les despeses de les entitats públiques que hagin formalitzat la seva participació en el Programa mitjançant un conveni, hauran de presentar la justificació econòmica en un compte justificatiu tal i com es preveu en aquest Annex.
Si escau, carta de pagament de reintegrament en el supòsit de fons públics percebuts com a bestreta i no aplicats a l'objecte subvencionable, així com dels interessos legals que en derivin a comptar des del termini de finalització per a la presentació de la justificació econòmica.
Els documents justificatius originals es marcaran amb un segell, indicant-hi la subvenció que es justifica, el cofinançament de l'FSE i, si escau, l'import o percentatge que s'imputa.
No se segellen les nòmines de personal propi ni les factures electròniques.
Les dates d'emissió dels documents justificatius de les despeses hauran d'estar dins del període d'execució de l'acció subvencionada a la que s'imputa, llevat els que s'emetin amb data posterior i facin referència a despeses executades en el període subvencionable.
En aquest darrer cas, la factura haurà de ser emesa dins del termini previst per la justificació econòmica del projecte.
Totes les despeses s'hauran d'haver pagat dins del termini establert per a la presentació de la justificació econòmica i, en qualsevol cas, abans del lliurament d'aquesta documentació al Servei d'Ocupació de Catalunya.
1.- Són subvencionables aquelles despeses que s'imputin al desplegament de les accions previstes en aquesta Ordre per respondre de manera inequívoca a llur naturalesa, que s'hagin realitzat durant el període d'execució del projecte, siguin verificables i hagin estat efectivament pagades per l'entitat local abans de la presentació de la justificació econòmica.
2.- Per desenvolupar les actuacions ocupacionals previstes a la base 6 seran despeses subvencionables les detallades a continuació:
2.1 Accions d'experiència laboral
Seran subvencionables les despeses salarials i de cotització a la Seguretat Social de l'entitat local derivades de la contractació de les persones participants, sempre i quan hagin estat efectivament suportades.
En el cas que la formació la dugui a terme la pròpia entitat local seran despeses subvencionables:
2.2.1 Les despeses directes associades consistents en:
S'inclouen els salaris i la Seguretat Social a càrrec de l'entitat local d'acord amb el conveni col·lectiu d'aplicació o en el cas de docents autònoms la factura corresponent pels serveis formatius prestats on s'acrediti la docència impartida, hores i calendari de la mateixa..
b) Les despeses d'amortització d'equips didàctics i plataformes tecnològiques, calculades amb criteris d'amortització acceptats en les normes de comptabilitat, així com el seu lloguer o arrendament financer, exclosos els seus interessos, suportats en l'execució de les accions formatives.
c) Despeses de mitjans didàctics i adquisició de materials didàctics, així com les despeses de béns consumibles utilitzats en la realització de les accions formatives, incloent-hi el material de protecció i seguretat.
d) Les despeses de lloguer, arrendament financer –exclosos els seus interessos– o amortització de les aules, tallers i altres superfícies utilitzades en el desenvolupament de l'acció.
e) Les assegurances d'accidents obligatòries de les persones participants subscrites per a les accions formatives.
Aquestes despeses hauran de presentar-se degudament desglossades per acció formativa i s'imputaran pel nombre de persones participants.
Totes aquestes despeses hauran d'estar directament relacionades amb l'acció formativa subvencionada i hauran de ser necessàries per a la seva execució.
2.2.2 Les despeses indirectes associades consistents en:
a) Les despeses de personal de suport, tant intern com extern, i totes les necessàries per a la gestió i execució de l'activitat formativa.
S'inclouen els salaris i la Seguretat Social a càrrec de l'entitat local d'acord amb el conveni col·lectiu d'aplicació.
Aquestes despeses hauran de presentar-se degudament desglossades per acció formativa i la seva imputació es farà pel nombre de persones participants.
Les entitats locals podran imputar despeses indirectes, enteses com aquelles que no es poden vincular directament amb l'acció subvencionada però que són necessàries per a la seva realització, fins a un màxim del 15% del total de les despeses directes.
Quan l'entitat local realitzi la formació mitjançant la subcontractació d'una entitat externa estarà subjecta a la legislació de contractes del sector públic i també quedarà subjecta a la Llei general de subvencions, i se subvencionarà el cost total de la contractació.
e) Adquisició de mobiliari, equips, vehicles, infraestructures, béns immobles i terrenys, tant si són adquisicions noves com de segona mà.
g) Comissions i pèrdues de canvi i altres despeses purament financeres, com ara comissions per manteniment de comptes o transferències.
h) Per als projectes d'accions formatives aquelles despeses justificades amb factures de data anterior o posterior en més d'un mes a l'inici o finalització de l'actuació atorgada.
i) Despeses de salaris i de Seguretat Social generades per baixa laboral del/de la treballador/a sempre que aquest no sigui l'objecte directe del Programa, tant si és per malaltia o accident comú com per malaltia o accident professional o per maternitat o paternitat.
En qualsevol cas, seran subvencionables les despeses de la persona que el/la substitueixi, però no els del/de la treballador/a de baixa.
j) Retribucions per les vacances no efectuades, els pagaments en espècies, indemnitzacions per mort i les corresponents a trasllats, suspensions, acomiadaments, cessaments o acabaments de contracte, ni tampoc els conceptes salarials de productivitat, plusos, excepte quan així ho determini el conveni col·lectiu d'aplicació, les hores extraordinàries, els pagaments per beneficis, les dietes, el plus de transport, les despeses de locomoció, percepcions per matrimoni.
En relació amb les despeses de personal (docent, orientadors, directiu, administratiu i de suport...), quan aquest estigui suportat per personal propi, l'import a imputar es calcularà tenint en compte les hores realitzades segons temporalització, pel cost per hora de cada treballador/a (cost/hora).
El cost laboral es calcularà en funció del cost salarial, la Seguretat Ssocial a càrrec de l'empresa i les hores anuals segons conveni.
Es considerarà cost salarial el salari base brut-que inclou les pagues extraordinàries-, més els complements salarials que es trobin fixats en el conveni col·lectiu o en el contracte del/ de la treballador/a (llevat de les hores extraordinàries i els pagaments per beneficis).
El cost/hora així obtingut, multiplicat pel total d'hores justificades en la temporalització horària per tasca i treballador/a permetrà calcular les despeses de personal propi.
Quan l' import de la contractació d'una despesa subvencionada superi la quantitat de 18.000 euros en el supòsit de prestació del servei o lliurament del bé, el/la beneficiari/ària ha de sol·licitar com a mínim tres ofertes de diferents proveïdors, amb caràcter previ a la contractació, llevat que per les característiques especials no hi hagi en el mercat un nombre suficient d'entitats que el subministrin o prestin, o llevat que la despesa s'hagi realitzat anteriorment a la sol·licitud de la subvenció.
L'elecció entre les ofertes presentades, que s'ha d'aportar en la justificació econòmica, es realitzarà conforme als criteris d'eficiència econòmica, i s'ha de justificar expressament en una memòria l'elecció quan no recaigui en la proposta econòmica més avantatjosa.
- que l'adquisició dels béns amortitzats no hagi estat objecte d'algun tipus de subvenció parcial o completa;
- que l'amortització es calculi de conformitat amb les normes de comptabilitat generalment acceptades; i
L'element en sí mateix ha de ser una despesa elegible i es consideren elements amortitzables aquells que es recullen a les taules de la Hisenda Pública (Reial decret 1777/2004 pel que s'aprova el Reglament de l'Impost de Societats).
- Assentaments comptables de les amortitzacions imputades al Programa subvencionat.
La seva imputació es farà d'acord amb el temps d'utilització i l'espai utilitzat.
- En relació amb l' IVA: model trimestral 303 i model anual 390.
- En relació amb l' IRPF: model trimestral 115 i model anual 180.
Igualment si es dóna el cas de no tenir obligació de fer les retencions de l' IRPF.
Tota aquesta documentació restarà a disposició de l'Administració per a accions de verificació i control
Preassignació de contractes de treball a sol·licitar per part de les entitats locals
Mòduls de formació ocupacional transversal a impartir
Programa formatiu adreçat a potenciar les competències transversals
Objectiu del mòdul: Desenvolupar la capacitat de la persona per ser autònoma per utilitzar els medis digitals i tecnològics en la recerca de feina.
Nivell 1 per a persones que tenen un desconeixement total de les eines informàtiques.
Nivell 2 per a les persones que tenen coneixements bàsics d'informàtica però desconeixen la navegació per internet i la recerca de feina a través dels diversos portals d'ocupació de la xarxa.
- Operacions bàsiques amb documents: Inici de l'aplicació, menús i barra d'eines, emmagatzematge i recuperació de documents, edició de text, formatatge del text, corrector ortogràfic, impressió del document en paper.
Objectiu del mòdul: Adquirir les competències comunicatives tant orals com escrites per desenvolupar-se amb èxit en l'àmbit personal, social l en la recerca de feina.
Objectiu: Adquirir capacitats per a la transformació d'idees en accions com a eina bàsica en el procés de creació d'empreses.
Objectiu: Adquirir recursos personals per poder conduir el propi procés d'aprenentatge i poder anar aprenent al llarg de tota la seva vida de manera eficaç i autònoma.
- Recursos per a l'aprenentatge i organització dels recursos.
Objectiu: Utilitzar elements i raonaments matemàtics per enfrontar-se a situacions quotidianes.
Objectiu: Interactuar amb el medi físic i desenvolupar-s'hi de manera eficaç.
Objectiu: Redactar el currículum d'acord a la tipologia adient en cada cas i utilitzant les estructures gramaticals correctes.